wickkiey/tamil-wikipedia-markdown huggingface dataset:
# தரண் தரண் சாகிப்



**தரண் தரண் சாகிப்** (*Tarn Taran Sahib*), இந்தியாவின் பஞ்சாப் மாநிலத்தில், பாகிஸ்தான் எல்லைப்புறத்தில் அமைந்த தரண் தரண் மாவட்டத்தின் நிர்வாகத் தலைமையிட நகரமும்நகராட்சியும் ஆகும். இது மாநிலத் தலைநகரான சண்டிருக்கு வடமேற்கே 228.4 கிலோ மீட்டர் தொலைவில் உள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகைக் கணக்கெடுப்பின்படி 19 வார்டுகளும், 12,874 குடியிருப்புகளும் கொண்ட தரண் தரண் சாகிப் நகரத்தின் மக்கள் தொகை 66,847 ஆகும். அதில் 34,951 ஆண்கள் மற்றும் 31,896 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.13% வீதம் உள்ளனர். பாலின விகிதம் 1000 ஆண்களுக்கு 913 பெண்கள் வீதம் உள்ளனர். சராசரி எழுத்தறிவு 79.33% வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 24.61% மற்றும் 0% வீதம் உள்ளனர். இந்நகரத்தில் இந்நகரத்தில் சீக்கியர்கள் 75.67% , இந்து சமயத்தினர் 23.19%, இசுலாமியர் 0.30%, கிறித்தவர்கள் 0.73%, மற்றும் பிற சமயத்தினர் 0.10% வீதம் உள்ளனர்  
## தொடருந்து நிலையம்
ஒரு நடைமேடை கொண்ட தரண் தரண் தொடருந்து நிலையம்அமிர்தசரஸ், கேம்ரன், பக்தன்வாலா, பியாஸ் போன்ற நகரங்களுடன் இணைக்கிறது.  
## இதனையும் காண்க
- குரு அர்ஜன்
# குஜிஸ்தா அக்தர் பானு



**குஜிஸ்தா அக்தர் பானு சுஹ்ரவர்தியா** (Khujista Akhtar Banu) **சுஹ்ரவர்தி பேகம்** எனப் பரவலாக அறியப்படும் இவர், 19 ஆம் நூற்றாண்டின் பிற்பகுதியைச் சேர்ந்த எழுத்தாளரும், வங்காள சமூக ஆர்வலரும், கல்வியாளர், சமூக சீர்திருத்தவாதி ஆவார். 1887 ஆம் ஆண்டில் மேல்நிலை கேம்பிரிட்ஜ் தேர்வுகளில் தேர்ச்சி பெற்ற முதல் இந்தியப் பெண், கொல்கத்தா பல்கலைக்கழகத்தால் தேர்வாளராக நியமிக்கப்பட்ட முதல் இந்தியப் பெண்மணி ஆகிய சிறப்புகளைப் பெற்றவராவார். இவர் வங்காளத்தின் முன்னாள் பிரதமரான உசைன் ஷாஹீத் சுஹ்ரவர்தியின் தாயார் ஆவார்.  

## ஆரம்பக்கால வாழ்க்கை மற்றும் கல்வி
குஜிஸ்தா அக்தர் 1872 ஆம் ஆண்டில் வங்காளத்தின் புகழ்பெற்ற சுஹ்ரவர்தி குடும்பத்தில் உபைதுல்லா அல் உபைதி சுஹ்ரவர்தி மற்றும் அவரது மனைவி மக்புல்லன் நிசா பேகம் ஆகியோரின் மூத்த மகளாகப் பிறந்தார். இவர் ஷிஹாப் அல்-தின் உமர் அல்-சுஹ்ரவர்டி மற்றும் பஹாவுதீன் ஜகாரியா சுஹ்ரவர்தியின் நேரடி வழித்தோன்றலாக இருந்தார். குஜிஸ்தாவின் தாத்தா ஷா அமினுதீன் சுஹ்ரவர்தி வங்காளத்தில் சுஹ்ரவர்தியா வரிசையின் கடைசி சூஃபி பீர் என்று கருதப்படுகிறார். இவரது சகோதரர்களில் அப்துல்லா அல்-மமுன் சுஹ்ரவர்தி, ஹசன் சுஹ்ரவர்தி ஆகியோர் அடங்குவர்.  

அக்காலத்தில் பெண்களுக்கான பள்ளிகள் இல்லாத காரணத்தினால், இவரது குடும்பத்தின் பல பெண் முன்னோடிகளைப் போலவே, இவரும் தனது இளமைக் காலத்தில் வீட்டிலேயே கல்வி பயின்றார். இவர் தனது தந்தையிடமிருந்து பாரசீகம், அரபு, ஆங்கிலம் மற்றும் உருது மொழிகளைக் கற்றுக்கொண்டார். பின்னர் இவர் 1887 ஆம் ஆண்டில் இந்தியத் தேர்வு வாரியத்திலிருந்து கணிதத்திலும் பாரசீக இலக்கியத்திலும் கௌரவப்பட்டம் பெற்றார். தனது மேல்நிலை கேம்பிரிட்ஜ் படிப்பை முடித்த பிறகு, கல்கத்தா பல்கலைக்கழகத்தால் உருது இலக்கியத்திற்கான தேர்வாளராக நியமிக்கப்பட்டார். அந்நேரத்தில் இந்த கவுரவத்தைப் பெற்ற ஒரே இந்தியப் பெண் இவரே.  

## தொழில் வாழ்க்கை
இந்திய மக்களைக் கல்வி கற்கவும், மேம்படுத்தவும் குஜிஸ்தா உறுதியாக இருந்தார். அதன் பொருட்டு இவர் சமூகப் பணியாற்றினார். ஓர் எழுத்தாளராக, இவர் புகழ்பெற்ற புத்தகமான *"ஆயினா இ இப்ராத்"* என்ற நூலினை எழுதினார்.அது, கல்கத்தா பல்கலைக்கழகத்தால் அங்கீகரிக்கப்பட்டு அதன் அனைத்து உறுப்புக் கல்லூரிகளின் பாடத்திட்டத்தில் சேர்க்கப்பட்டது.  

குஜிஸ்தா ஒரு பெண்கள் உரிமை ஆர்வலராக உருவெடுத்தார். இவர் பெண் கல்வியின் தீவிர ஆதரவாளராக இருந்தார். 1909 ஆம் ஆண்டில், கல்கத்தா<nowiki/>வில் சுஹ்ரவர்தியா பெண்கள் பள்ளியை நிறுவினார். இந்தப் பள்ளியை இந்தியாவின் முன்னாள் வைஸ்ராய் கில்பர்ட் எலியட்-முர்ரே-கினின்மவுண்டின் (மிண்டோவின் முதலாவது ஏர்ல் ஆவார் மற்றும் லார்ட் மிண்டோ என்று பரவலாக அறியப்பட்டவர்) மனைவி லேடி மிண்டோ அன்னா மரியா அமியந்த் திறந்து வைத்தார்.  

குஜிஸ்தா ஏழைகளிடம் அனுதாபம் கொண்டிருந்தார். எனவே, காலரா மற்றும் இன்ஃப்ளூயன்ஸா போன்ற தொற்றுநோய்கள் மிகுந்த அக்காலத்தில், சுத்தம் மற்றும் சுகாதாரம் குறித்துப் பின்தங்கிய மக்களுக்குக் கற்றுக்கொடுக்கச் சேரிகளுக்கு அடிக்கடி சென்று வந்தார்.  

## திருமணம் மற்றும் குடும்பம்
குஜிஸ்தா தனது உறவினரான ஜாஹித் சுஹ்ரவர்தியை மணந்தார், அவர் கல்கத்தா உயர்நீதிமன்றத்தில் நீதிபதியாகப் பணியாற்றினார். இத்தம்பதிக்கு இரண்டு மகன்கள் பிறந்தனர்.  

- உசைன் சகீத் சுராவர்தி, ஒரு வழக்கறிஞர், அரசியல்வாதி, பின்னர் வங்காளத்தின் 3 வது பிரதமராகவும், பாகிஸ்தானின் 5 வது பிரதமராகவும் ஆவார்.
- அசன் ஷாஹீத் சுஹ்ரவர்தி, ஒரு எழுத்தாளரும் மொழியியலாளரும் ஆவார்.
# தெரெக்கோல் ஆறு



**தெரெக்கோல் ஆறு** (*Terekhol River*) மேற்கு இந்தியாவில் பாயும் ஓர் ஆறாகும். திரக்கோல் ஆறு என்ற பெயரிலும் அழைக்கப்படுகிறது. மேல் பகுதிகளில் பண்டா ஆறு என்றும், கீழ் பகுதிகளில் இது திக்ரகோல் ஆறு என்றும் அழைக்கப்படுகிறது. மகாராட்டிரா மாநிலத்தின் சிந்துதுர்க்கு மாவட்டத்திற்கும் கோவா மாநிலத்தின் வடக்கு கோவா மாவட்டத்திற்கும் இடையில்தெரெக்கோல் ஆறு சிறிது தூரம் எல்லையாக அமைகிறது. மேற்குத் தொடர்ச்சி மலைகளில் மனோகர்கட்டு சுற்றுப்புறங்களில் தெரெக்கோல் ஆறு உருவாகி தென்மேற்கு திசையில் பாய்ந்து அரபிக் கடலில் சேர்கிறது.  

போர்த்துகீசிய காலத்தைச் சேர்ந்த திரக்கோல் கோட்டை, கோவாவின் வடமேற்கில் உள்ள தெரெக்கோல் ஆற்றின் வடக்கு முகத்துவாரத்தில் அமைந்துள்ளது. இக்கோட்டை இப்போது ஒரு பாரம்பரிய உணவு விடுதியாக மாற்றப்பட்டுள்ளது. இந்தக் கோட்டை ஒரு சுற்றுலாத் தலமாக மாற்றப்பட்டு, சிறந்த நிலையில் பராமரிக்கப்படுகிறது. குவெரிமிலிருந்து படகு மூலம் திரக்கோல் ஆற்றைக் கடக்கலாம்.
# கேமலதா சௌத்ரி



**கேமலதா சௌத்ரி** (*Hemlata Chaudhary*)(பிறப்பு 30 திசம்பர் 1969) ஓர் இந்திய அரசியல்வாதியும், இந்தியாவின் உத்தரப் பிரதேசத்தின் 16ஆவது சட்டமன்ற உறுப்பினரும் ஆவார். இவர் உத்தரப் பிரதேசத்தின் பாகுபத் சட்டமன்றத் தொகுதியினைப் பிரதிநிதித்துவப்படுத்துகிறார். இவர் பகுஜன் சமாஜ் கட்சியின் உறுப்பினராக உள்ளார்.  

## இளமையும் கல்வியும்
கேமலதா சௌத்ரி உத்தரப் பிரதேசத்தின் மீரட் மாவட்டத்தில் குர்ஜார் குடும்பத்தில் பிறந்தார். இவரது தந்தை இந்தர் தியோ சிங் உத்தரப் பிரதேச காவல்துறையில் துணை கண்காணிப்பாளராகப் பதவி வகித்து ஓய்வு பெற்றவர். இவர் சௌத்ரி சரண் சிங் பல்கலைக்கழகத்தில் பயின்றார். மேலும் இளங்கலை கல்வியியல், முதுகலை கலை பட்டம் பெற்றுள்ளார். அரசியலில் சேருவதற்கு முன்பு கேமலதா வரலாற்று ஆசிரியராக இருந்தார்.  

## அரசியல் வாழ்க்கை
கேமலதா சௌத்ரி முன்னாள் சட்டமன்ற உறுப்பினர் பிரசாந்த் சௌத்ரியின் மனைவி ஆவார். இவர் ஒரு முறை சட்டமன்ற உறுப்பினராக இருந்துள்ளார். இவர் பாகுபத் சட்டமன்றத் தொகுதிக்கு 2012ஆம் ஆண்டு நடைபெற்ற தேர்தலில் பகுஜன் சமாஜ் கட்சியின் சார்பில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.  
| 01 | மார்ச் 2012 | மார்ச் 2017 | உறுப்பினர், 16வது சட்டமன்றம் |
| --- | --- | --- | --- |
# ரேகா வர்மா (உ. பி.)

**ரேகா வர்மா** (*Rekha Verma*)(பிறப்பு சூலை 1,1961) உத்தரப் பிரதேசத்தைச் சேர்ந்த இந்திய அரசியல்வாதி ஆவார். இவர் ஔரையா மாவட்டத்தில் உள்ள பிதூனா சட்டமன்றத் தொகுதியின் சட்டமன்ற உறுப்பினராக உள்ளார். வர்மா சமாஜ்வாதி கட்சியினைப் பிரதிநிதித்துவப்படுத்துகிறார். இவர் 2022ஆம் ஆண்டு நடைபெற்ற உத்தரப்பிரதேச சட்டப்பேரவைத் தேர்தலில் வெற்றி பெற்றார்.  

## ஆரம்பகால வாழ்க்கை மற்றும் கல்வி
வர்மா பிதூனாவினைச் சேர்ந்தவர். இவர் கான்பூரில் மறைந்த தனியம் மற்றும் மறைந்த இராம் தேவிக்கு மகளாகப் பிறந்தார். இவர் ஔரையாவில் உள்ள ஆதர்ஷ் கன்யா இடைநிலைக்ல் கல்லூரி பூர்வா சுஜானின் முதல்வராக பணியாற்றினார். இவர் மகேசு சந்திரா என்பவரை 11 மார்ச்,1978 அன்று திருமணம் செய்து கொண்டார்.  

## அரசியல்
2022ஆம் ஆண்டு நடைபெற்ற உத்தரப்பிரதேச சட்டப்பேரவைத் தேர்தலில் சமாஜ்வாதி கட்சியின் வேட்பாளராக பிதுனா சட்டமன்றத் தொகுதியிலிருந்து வர்மா வெற்றி பெற்றார். இவர் 92,757 வாக்குகளைப் பெற்று பாரதிய ஜனதா கட்சியின் ரியா சக்யாவை 3,265 வாக்குகள் வித்தியாசத்தில் தோற்கடித்தார்.
# விஜயா கிசோர் இரகாத்கர்



**விஜயா கிசோர் இரகாத்கர்** (*Vijaya Kishore Rahatkar*)(பிறப்பு ஆகத்து 21,1966) என்பவர் ஓர் இந்திய அரசியல்வாதியும் இந்தியாவின் தேசிய மகளிர் ஆணையத்தின் 9ஆவது தலைவராக பணியாற்றுகிறார்.  

விஜயா இயற்பியலில் இளநிலைப் பட்டமும், புனே பல்கலைக்கழகத்தில் வரலாற்றில் முதுகலைப் பட்டமும் பெற்றுள்ளார். பெண்கள் அதிகாரமளிப்பதில் இவர் செய்த பங்களிப்புகள் தேசிய சட்ட விருது, தேசிய இலக்கிய குழுவின் சாவித்ரிபாய் புலே விருது உள்ளிட்ட அவரது அங்கீகாரத்தைப் பெற்றுள்ளன.  

விஜய இரகாத்கர் "சாக்ஷமா" (அமிலத் தாக்குதலில் இருந்து தப்பியவர்களுக்கு ஆதரவு) "பிரஜ்வாலா" (மத்திய அரசின் திட்டங்களுடன் சுய உதவிக் குழுக்களை இணைத்தல்) மற்றும் "சுகிதா" (பெண்களுக்கான 24x7 உதவி சேவை) போன்ற முன்முயற்சிகளை முன்னெடுத்தார். இவர் போக்சோ, முத்தலாக் எதிர்ப்பு பிரிவுகள் மற்றும் மனித கடத்தல் எதிர்ப்பு பிரிவுகள் போன்ற பிரச்சினைகளில் கவனம் செலுத்தும் சட்ட சீர்திருத்தங்களிலும் பணியாற்றினார். மேலும் எண்ணிம கல்வியறிவு திட்டங்களை அறிமுகப்படுத்தினார். பெண்களின் பிரச்சினைகளுக்கு அர்ப்பணிக்கப்பட்ட "சாத்" என்ற வெளியீட்டைத் தொடங்கினார்.  

## நூலியல்

- வித்யாலிகித் (பெண்களின் சட்டப் பிரச்சினைகள் குறித்தது)
- அவுரங்காபாத்: அகலமான சாலைகளுக்கு வழிவகுக்கிறது (Aurangabad: Leading to Wide Roads)
# போக்தோய் ஆறு

**போக்தோய் ஆறு** (*Bhogdoi River*) இந்தியாவில் பாயும் பிரம்மபுத்திராவின் துணை நதியாகும். நாகா மலைகளில் தோன்றிய போக்தோய் ஆறு இயோர்கட்டு நகரம் வழியாகப் பாய்ந்து பின்னர் மற்றொரு நதியுடன் ஒன்றிணைந்து பெயர் கெலாபில் என்று மாறுகிறது. நதியின் முந்தைய பெயர் தேசோய் என்பதாகும். போக்தோய் ஆறு பல ஆண்டுகளாக பெரிதும் மாசுபட்டு வந்துள்ளது.  

## புராணம்
வரலாற்று ரீதியாக, போக்தோய் ஆறு பிரம்மபுத்திராவின் துணை நதியாகும். ஆனால் இயோர்கட்டு நகரத்தில் வசிப்பவர்கள், அகோம் மன்னர் கமலேசுவர் சிங்காவின் (1795-1811) ஆட்சிக் காலத்தில், நகரத்தின் தெற்கே உள்ள நாகா மலைகளிலில் பாயும் ஒரு ஓடையைத் திறந்து, அதை வலிமைமிக்க சிவப்பு நதியுடன் இணைத்ததாக ஒரு புராணக்கதையும் கூறப்படுகிறது.
# கரிம்புழா ஆறு

**கரிம்புழா ஆறு** (*Karimpuzha*) இந்தியாவின் கேரள மாநிலத்தில் உள்ள சாளியார் ஆற்றின் மிகப்பெரிய துணை நதியாகும். இந்த ஆறு நிலம்பூருக்கு மிக அருகில் உள்ளது.  

தமிழ்நாட்டின் நீலகிரி மாவட்டத்தில் முக்கூர்த்தி சிகரத்திற்கும் அவலாஞ்சி அணைக்கும் இடையிலான மேற்கு சரிவுகளில் இருந்து கரிம்புழா ஆறு உருவாகிறது. கருளை அருகே கரிம்புழாவுடன் இணையும் செருபுழா ஆறு, தமிழ்நாட்டின் நீலகிரி மாவட்டத்தில் உள்ள மேல் பவானி நீர்த்தேக்கத்தின் வடமேற்கே உள்ள காடுகளிலிருந்து உருவாகிறது. நிலம்பூருக்கு அருகிலுள்ள சாளியர்முக்கில் கரிம்புழா சாளியாரு ஆறுடன் இணைகிறது. கரிம்புழா புன்னப்புழா மற்றும் அதன் துணை நதிகளைக் கொண்டு செல்கிறது. புன்னப்புழா, கரிம்புழா பாலத்திற்கு அருகில் கரிம்புழா ஆற்றுடன் இணைகிறது.  

கரிம்புழா வனவிலங்கு சரணாலயம் என்ற பெயர் சாலியார் நதியின் துணை ஆறான கரிம்புழா ஆற்றிலிருந்து பெறப்பட்டதாகும்.
# தோயாங்



**தோயாங்** (Doyang) என்பது இந்திய மாநிலமான நாகாலாந்தின் மிக நீளமான, மிகப்பெரிய ஆறு ஆகும். நாகாலாந்து-அசாம் எல்லைக்கு அருகிலுள்ள சிறிய நீரோடைகளிலிருந்து தோன்றியதால், இது முதலில் துசு-சிட்சு ஆறாகப் பாய்கிறது. இது கோகிமா மாவட்டம், பெக் மாவட்டத்தில் இணையான திசையில் பாய்ந்து ஜுன்ஹேபோட்டோ மாவட்டத்தில் சந்திக்கிறது. பின்னர் இது வோகா மாவட்டத்தில் ஓடுகிறது. இங்கு இது இதன் பெயரான தோயாங் என்று அழைக்கப்படுகிறது. மேலும் தென்மேற்கு திசையிலும் பின்னர் வடக்கே அசாமிலும் சென்று தன்சிரி ஆற்றுடன் இணைகிறது. இது பிரம்மபுத்திரா ஆற்றின் இடது கிளை ஆறாகும்.  

## அணை

தோயாங் நீர்மின் திட்டம் நாகாலாந்தில் உள்ள பெரிய அணை ஆகும். இது 2000-ஆம் ஆண்டில் தொடங்கப்பட்டது. இத்திட்டத்தின் மொத்த நிறுவப்பட்ட திறன் 75 (3 X 25 மெகாவாட்) ஆகும்.
# அச்சி ஆறு



**அச்சி ஆறு** (*Aji River*) இந்தியாவின் குசராத்து மாநிலத்தில் உள்ள சௌராட்டிர பிராந்தியத்தின் முக்கிய ஆறுகளில் ஒன்றாகும். இது இராச்கோட்டை கிழக்கு-மேற்கு பகுதிகளாகப் பிரிக்கிறது. அச்சி ஆற்றில் நான்கு அணைகள் உள்ளன. இந்த ஆற்றின் நீர் விவசாயத்திற்கும் குடிநீருக்கும் பயன்படுத்தப்படுகிறது.  

## நீர்த்தேக்கங்கள்
- இராச்கோட்டு-அச்சி I நீர்த்தேக்கம்
- இராச்கோட்டு-அச்சி II நீர்த்தேக்கம்
- பாததாரி-அச்சி III நீர்த்தேக்கம்
- இயோடியா-அச்சி IV நீர்த்தேக்கம்

## சுத்திகரிப்புத் திட்டம்
இராச்கோட்டு மாநகராட்சி அச்சி நதியை சுத்திகரிப்பதற்கும், இரு முனைகளிலும் தக்கவைப்பு சுவர்கள் மற்றும் தோட்டங்களை வழங்குவதற்கும் ஒரு திட்டத்தை தொடங்கியது. சர்தார் மற்றும் இங்கோல்கட்டு மலைப்பகுதிகளில் இருந்து உருவாகி, 250 கி. மீ நீளமுள்ள அச்சி ஆறு கட்ச் வளைகுடா<nowiki/>வில் பாய்கிறது. &nbsp;அட்கோட்டு அருகிலுள்ள சர்தார் மலைகளில் இருந்து உருவாகும் நியாரி, கோகல்தடி, பாங்குடி மற்றும் தோந்தி ஆறுகள் அச்சி ஆற்றின் முக்கிய துணை ஆறுகளில் சிலவாகும். அச்சி ஆற்றில் பெரிய நீர்ப்பாசனத் திட்டங்கள் உள்ளன, ஆனால் அவற்றில் எதுவும் நீர்ப்பாசனத்திற்கான எந்த கால்வாய் அமைப்புகளையும் ஆதரிக்கவில்லை.  

2017 ஆம் ஆண்டு சூலை மாதத்தில் சௌராட்டிரா நர்மதா அவதாரன் பாசனத் திட்டத்தின் கீழ் இராச்கோட்டு அருகே அச்சி அணையை நிரப்புவதை பிரதமர் நரேந்திர மோடி திறந்து வைத்தார்.
# குக்ரைல் ஆறு


**குக்ரைல் ஆறு** (*Kukrail River*) இந்தியாவின் உத்தரப்பிரதேச மாநிலத்தில் பாயும் ஓர் ஆறாகும். கோமதி ஆற்றின் இடது கரையில் பாயும் சிறிய துணை ஆறான இது இலக்னோவில் கோமதி ஆற்றுடன் கலக்கிறது.  

## ஆற்றின் பாதை
இலக்னோவின் பக்சி கா தலாப் நகரத்தில் ஆசுட்டி கிராமத்தில் உள்ள தாசூர் பாபா குளத்திற்கு அருகிலுள்ள கிணற்றில் இருந்து குக்ரைல் ஆறு உருவாகிறது. பின்னர் இது குக்ரைல் காப்புக்காடு வனப்பகுதி வழியாக சுமார் 6 கி. மீ. தூரம் பயணிக்கிறது. கோமதி நதியுடன் இணைவதற்கு முன்பு சுமார் 28 கிமீ நீளமுள்ள ஆறாகப் பாய்கிறது.  

## வரலாறு.
உள்ளூர் நாட்டுப்புறக் கதைகளின்படி, குக்ரைல் ஆறு சுமார் 200 ஆண்டுகளுக்கு முன்பு தோன்றியது. முதன்முதலில் 1904 ஆம் ஆண்டு அரசிதழில் ஆவணப்படுத்தப்பட்டது. 1960 ஆம் ஆண்டில், இதன் நீர் மட்டம் 113.2 மீட்டர்களை எட்டியது. இதனால் 1962 ஆம் ஆண்டில் ஆற்றின் குறுக்கே கரைகள் கட்டப்படுவதற்கு வழிவகுத்தது. 1980 ஆம் ஆண்டில், குக்ரைல் மற்றும் கோமதியின் பிற துணை நதிகளுக்கு இடையிலான நிலம், நகராட்சி சிலெட் பண்ணை என்று அழைக்கப்படுகிறது. இப்பண்ணை இலக்னோ மேம்பாட்டு ஆணையத்தின் வளர்ச்சிக்காக வழங்கப்பட்டது.  

## பாதுகாப்பு
2024 ஆம் ஆண்டில், குக்ரைல் ஆற்றின் குறுக்கே 50 மீட்டர் நீளமுள்ள பகுதி வெள்ளச் சமவெளியாக அறிவிக்கப்பட்டது. இதன் ஒரு பகுதியாக இலக்னோ மேம்பாட்டு ஆணையம் அக்பர் நகர் பகுதியில் ஒரு பெரிய இடிப்பு நடவடிக்கையை நடத்தியது. அங்கு 1,800 எண்ணிக்கைக்கும் மேற்பட்ட சட்டவிரோத கட்டமைப்புகள் அகற்றப்பட்டன.
# டார்ஜிலிங் சட்டமன்றத் தொகுதி


**டார்ஜிலிங் சட்டமன்றத் தொகுதி** (Darjeeling Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது டார்ஜிலிங் மாவட்டத்தில் அமைந்துள்ளது. இது டார்ஜிலிங் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
| ஆண்டு | உறுப்பினர் | கட்சி |
| --- | --- | --- |
| 2021 | நீரசு தமாங் சிம்பா | பாரதிய ஜனதா கட்சி |
| 2016 | அமர் சிங் ராய் | கோர்க்கா ஜனமுக்தி மோர்ச்சா |
| 2011 | திரிலோக் குமார் திவான் |  |
| 2006 | பிரனாய் ராய் | rowspan=3 |
| 2001 | டி.கே. பிரதான் | கூர்க்கா தேசிய விடுதலை முன்னணி |
| 1996 | நர் பகதூர் செத்ரி |  |
| 1991 | நரேந்திர குமாய் | சுயேச்சை |
| 1987 | தவா லாமா | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |
| 1977 | தியோ பிரகாசு ராய் | சுயேச்சை |
| 1972 | அகில பாரத கூர்க்கா லீக் |  |
| 1971 | } |  |
## தேர்தல் முடிவுகள்
### 2021
# தபிதா பாபு

என்ற முதல் பெண்கள் இதழை தமிழில் நிறுவியவர்.''']]  
தபிதா பாபு **(1845 – 1890)** ‘அமிர்தவசனி’ என்ற முதல் பெண்கள் இதழை தமிழில் தோற்றுவித்தவர்.  

## இளமை காலம்
இவர், செப்டம்பர் 8, 1845ல், சென்னையில் பிறந்தார். பிறந்ததுமே தாயை இழந்தார். தந்தை ஹோசியா பீட்டர், வேப்பேரி புனித பால் பள்ளியில் ஆசிரியராகப் பணியாற்றினார். அதே பள்ளியில் கல்வி பயின்றார் தபிதா.அதன் பின் கறுப்பர் நகரத்தின் ஹர்ட் என்ற அமெரிக்க மிஷனரியின் வீட்டில் வளர்க்கப்பட்டார். சென்னை மாநிலக் கல்லூரியில் பணியாற்றி வந்த தமிழ்ப் பண்டிதர் ஒருவர் மூலம் தமிழை முறையாக எழுதப் படிக்கக் கற்றுக் கொண்டார். அங்கே இவர் ஆங்கிலம் மற்றும் தெலுங்கு மொழியையும் கற்றுக்கொண்டார். அமெரிக்கன் மிஷன் அச்சகத்தில் ஹர்ட் கண்காணிப்பாளராகப் பணியாற்றி வந்தார். அடிக்கடி தபிதாவை அங்கு அழைத்துச் சென்றார். அதன் மூலம் அச்சகப் பணிகளைக் கற்றுத் தேர்ந்தார் தபிதா.  

தபிதா, இலவச சர்ச் மிஷன் போர்டிங் பள்ளியில் ஆசிரியராகப் பொறுப்பேற்றார். மிஷனின் பெண்கள் பள்ளிகளின் பொறுப்பாளராக இருந்த ஆர்.எம். பாபுவுடன் அவருக்குத் திருமணமானது. திருமணத்திற்குப் பின் முழுக்க முழுக்க சர்ச் மிஷன் பள்ளிகளின் வளர்ச்சிக்காகத் தன்னை அர்ப்பணித்துக் கொண்டார். பாபு, தென்னிந்தியாவின் முதல் இந்தியக் கிறிஸ்தவ இதழான 'தி ஈஸ்டர்ன் ஸ்டார்' இதழின் நிர்வாக உரிமையாளராகவும் 'சத்திய தீபம்', இதழின் ஆசிரியராகவும் இருந்துள்ளார். ஏற்கனவே அச்சகப் பணிகளில் நல்ல அனுபவம் பெற்றிருந்த தபிதா, இவ்விதழ்களின் வெளியீட்டிற்கு உதவினார்.  

## ஜெனானா கற்பித்தல்
பெண்கள் வீட்டிலிருந்தே கல்வி பயிலவேண்டும் என்ற நோக்கத்திலும், அவர்கள் அறிவை வளர்க்கும் ஆர்வத்திலும் 1865ல் 'அமிர்தவசனி' இதழைத் தொடங்கினார். ‘ஜெனானா கற்பித்தல்' என்ற கல்வி பயிற்றுவிக்கும் முறையை அறிமுகப்படுத்தினார். தானே நேரடியாகப் பெண் குழந்தைகளின் வீட்டிற்குச் சென்று கல்வி போதித்தார். அதற்கென ஒரு குழு அமைத்துச் செயல்பட்டார். சென்னையில் ஜெனானா முறை கல்வியை முதன்முதலில் ஏற்படுத்தியவர் தபிதா பாபுதான். ஆறு பள்ளிகள் தபிதா பாபுவின் மேற்பார்வையில் இயங்கின. அதனைப் பரவலாக்கி, பெண்கள் கல்வி பயில்வதில் இருந்த தடைகளை நீக்க முயற்சித்தார். பெண்கள் பயிலும் பள்ளிகளில் பெண் ஆசிரியர்களையே நியமித்தார். அதற்காகப் பெண்களுக்கு ஆசிரியர் பயிற்சி அளிக்க, 'மெட்ராஸ் கிறிஸ்தவப் பெண் பயிற்சி பள்ளி'யை 1871ல் தொடங்கினார். அதன்மூலம் பயிற்சி பெற்றவர்களை, பல்வேறு மிஷன்களின் ஜெனானா நிறுவனத்தில் போதிப்பதற்காக அனுப்பினார்.  

## இறப்பு
பெண்களின் வாழ்க்கைத் தரம் உயர்வதிலும் அவர்களின் கல்வி, சமூக மேம்பாட்டிலும் அக்கறை கொண்டு செயல்பட்ட தபிதா பாபு, பிப்ரவரி 6, 1890ஆம் ஆண்டு காலமானார்.
# மலகுனி ஆறு


**மலகுனி ஆறு** (*Malaguni River*) இந்தியாவின் ஒடிசா மாநிலத்தில் பாயும் ஓர் ஆறாகும். மல்லகுனி ஆறு, மலங்குய் ஆறு என்ற பெயர்களாலும் இந்த ஆறு அறியப்படுகிறது. ஒடிசா மாநிலத்தின் குர்தா மாவட்டத்தில் உள்ள ஓர் ஆழ்பள்ள நீரோடை அல்லது மலை ஓடையாக இந்த ஆறு அறியப்படுகிறது. கஞ்சம் மாவட்டம் மற்றும் குர்தா மாவட்டத்தின் எல்லையில் மலகுனி ஆறு உருவாகிறது. குர்தா தாலுக்கா வழியாக வடகிழக்கு, கிழக்கு மற்றும் தென்கிழக்கில் பாய்ந்து, வரலாற்று சிறப்புமிக்க கோலாபாய் சாசான் கிராமத்தைக் கடந்து, பூரி மாவட்டத்தில் உள்ள பாலபத்ரபூர் கிராமத்திற்கு வடக்கே 1 கிமீ (0.62 மைல்) தொலைவில் 20°0′1″வடக்கு 85°37′30″கிழக்கு ஆள்கூறுகளில் தயா நதியுடன் இணைகிறது. பின்னர் தயா ஆறு தென்மேற்கே சிலிகா ஏரியில் பாய்ந்து பின்னர் அது வங்காள விரிகுடாவில் கலக்கிறது.  

இராமேசுவர் கிராமத்திற்கு அருகில் இந்த ஓடையில் ஒரு சிறிய நீர்ப்பாசன திட்டம் கட்டப்பட்டுள்ளது. வெள்ளம் வரும்போது, ​​குர்தா, சிலிகா மற்றும் டாங்கி தொகுதிகளின் சில பகுதிகள் மோசமாக பாதிக்கப்படுகின்றன.
# சி. மு. கௌதம்



**சிதம்பரம் முரளிதரன் கௌதம்** (*Chidhambaram Muralidharen Gautam* பிறப்பு 8 மார்ச் 1986) ஓர் இந்தியத் துடுப்பாட்ட வீரர். கோவாவுக்குச் செல்வதற்கு முன்பு கருநாடகத் துடுப்பாட்ட அணிக்காக விளையாடினார்.  

## உள்ளூர் போட்டிகள்
ஐந்து பருவங்களாக கருநாடக அணியில் ஒரு முக்கிய வீரராக இருந்தார். மட்டையாளராக அறிமுகமான இவர் இலக்குக் கவனிப்பாளராக இருந்த திலக் நாயுடுற்குப் பிறகு தலைவர் பொறுப்பேற்றார்.  

2011 ஆம் ஆண்டு சால்வே சேலஞ்சர் கோப்பையில் *இந்தியா கிரீன் கிரிக்கெட்* அணியைப் பிரதிநிதித்துவப்படுத்தினார்.  

2019–20 ரஞ்சிக் கோப்பைக்கு முன்னதாக, இவர் கருநாடகாவிலிருந்து கோவாவுக்குக் குடிபெயர்ந்தார்.  

## ஐபிஎல்
ஐபிஎல் 2011, ஐபிஎல் 2012 இல் ராயல் சேலஞ்சர்ஸ் பெங்களூரு அணியில் இடம்பெற்றிருந்தார், ஆனால் விளையாட வாய்ப்பு கிடைக்கவில்லை. டெல்லி டேர்டெவில்ஸ் அணி 2013 ஆம் ஆண்டு இவருடன் ஒரு வருட ஒப்பந்தத்தில் கையெழுத்திட்டது.  

டேர்டெவில்ஸ் அணியில் நமன் ஓஜா, புனீத் பிசுடு ஆகிய இருவருடன் கேதார் ஜாதவ் பகுதி நேர இலக்குக் கவனிப்பாளராக விளையாடினர். 2014 ஐபிஎல்லுக்கு முன்பு, இவரை மும்பை இந்தியன்ஸ் அணி ஏலத்தில் ரூ. 20 லட்சம் மதிப்பில் ஒப்பந்தம் செய்தது.
# அசுவனி குமார்



**அசுவனி குமார்** (*Ashwani Kumar* பிறப்பு ஆகத்து 29, 2001) ஓர் இந்தியத் துடுப்பாட்ட வீரராவார். 2019–20 ரஞ்சிக் கோபையில் பஞ்சாப் அணிக்காக திசம்பர் 9, 2019 இல் முதல் தரத் துடுப்பட்டப் போட்டியில் அறிமுகமானார். 2021–22 விஜய் அசாரே கோப்பையில் பஞ்சாப் அணிக்காக திசம்பர் 8, 2021 இல் பட்டியல் அ போட்டியில் அறிமுகமானார்.  

## ஐபிஎல்
2025 ஆம் ஆண்டில் நடைபெற்ற ஐபிஎல் ஏலத்தில் மும்பை இந்தியன்ஸ் அணி இவரை 30 ரூபாய் மதிப்பில் ஏலத்தில் எடுத்தது. மார்ச் 31, 2025 இல் கொல்கத்தா நைட் ரைடர்ஸ் அணிக்கு எதிராக மும்பை இந்தியன்ஸ் அணிக்காக ஐபிஎல் தொடரின் தனது அறிமுகப் போட்டியில் நான்கு இலக்குகளைக் கைப்பறிய முதல் வீரர் எனும் சாதனை படைத்தார்.
# சரிதா பதாரியா


## அரசியல் வாழ்க்கை
1999ஆம் ஆண்டில் அரசியலில் நுழைந்து நடைபெற்ற நாடாளுமன்றத் தேர்தலில் இந்திய தேசிய காங்கிரசு வேட்பாளரா எட்டாவா மக்களவைத் தொகுதியில் போட்டியிட்டுத் தோல்வியடைந்தார். இதன்பிறகு 2000ஆம் ஆண்டில் பாரதிய ஜனதா கட்சி சேர்ந்தார். மீண்டும் 2004ஆம் ஆண்டு நடைபெற்ற மக்களவைத் தேர்தலில் எட்டாவா மக்களவைத் தொகுதியில் போட்டியிட்டுத் தோல்வியடைந்தார். ஆரம்பத்தில் இவர் ஒரு சமூக சேவகராக பொதுவில் பணியாற்றத் தொடங்கினார், ஆனால் விரைவில் மக்கள் மத்தியில் பிரபலமடைந்தார். 2007-ஆம் ஆண்டில் பாஜகவின் உத்தரப்பிரதேசப் பிரிவின் செயலாளராக நியமிக்கப்பட்டார். 2010-ஆம் ஆண்டில் இசுமிருதி இரானி தலைவராக இருந்தபோது பாஜக மகளிர் அணியின் தேசிய துணைத் தலைவராக நியமிக்கப்பட்டார். 2013-ஆம் ஆண்டில் பாரதிய ஜனதா கட்சி உத்தரப்பிரதேசப் பிரிவின் துணைத் தலைவராக நியமிக்கப்பட்டார். தற்போது பிரதமர் நரேந்திர மோதியின் தலைமையில் பேத்தி பச்சாவோ பேத்தி பதாவோ அபியான் திட்டத்தின் உத்தரப்பிரதேசத் தலைவர் பதவியை வகிக்கிறார். 2017-ஆம் ஆண்டில் இவர் பாரதிய ஜனதா கட்சி வேட்பாளராக எடாவா சட்டமன்றத் தொகுதியிலிருந்து உத்தரப்பிரதேசச் சட்டமன்ற உறுப்பினராகத் தேர்ந்தெடுக்கப்பட்டார். இந்தத் தேர்தலில் இவர் 91234 வாக்குகளைப் பெற்றார்.
# வாமனபுரம் ஆறு



**வாமனபுரம் ஆறு** (Vamanapuram River) என்பது இந்தியாவின் தெற்கு கேரளாவில் பாயும் 88 கிலோமீட்டர் (55மைல்) நீளமுள்ள ஓர் ஆறாகும். திருவனந்தபுரம் மாவட்டத்தின் வடக்குப் பகுதிகள் வழியாக இந்த ஆறு பாய்கிறது. திருவனந்தபுரம் மாவட்டத்தின் மிக நீளமான ஆறும் வாமனபுரம் ஆறாகும். கொல்லம்புழயாரு என்றும் ஆற்றிங்கல்லாறு என்றும் வெவ்வேறு பெயர்களால் இந்த ஆறு அழைக்கப்படுகிறது. மேல் சித்தார், மஞ்சப்பிரயாறு என்ற நீரோடைகள் வாமனபுரம் ஆற்றின் இரண்டு துணை ஆறுகள் ஆகும். இவை பொன்முடி மலைவாசத்தலத்திற்கு அருகில் உருவாகின்றன.  

## ஆற்றின் பாதை
வாமனபுரம் ஆறு மேற்குத் தொடர்ச்சி மலையின் தெற்குப் பகுதியில் உள்ள செமுஞ்சிமோட்டா மலைகளில் (உயரம். 1860 மீ) உருவாகி, கேரளாவின் திருவனந்தபுரம் மாவட்டம் வழியாக முழுமையாக பாய்கிறது. இந்த ஆற்றின் போக்கு அஞ்செங்கோ ஏரியில் (அஞ்சுதெங்கு ஏரி) சிராயன்கீழுக்கு அருகில் முடிவடைகிறது. ஆற்றிங்கல் நகராட்சி, கரேட்டி, பாலோட்டு, விதுரா மற்றும் கல்லார் வழியாக வாமனபுரம் ஆறு பாய்கிறது. திருவிதாங்கூர் அரச குடும்பத்துடன் இணைக்கப்பட்டுள்ள கொல்லம்புழாவில் உள்ள *திரு ஆராட்டு காவு தேவி கோயில்* இந்த ஆற்றின் கரையில் அமைந்துள்ளது.  

மீன்முட்டி அருவி இந்த ஆற்றின் மேல் பகுதியில் அமைந்துள்ளது.  

## முக்கியத்துவம்
ஆற்றிங்கல் மற்றும் வர்கலா நகராட்சிகளுக்கு வாமனபுரம் ஆறு ஒரு முக்கிய நீர் ஆதாரமாகும். சிராயின்கீழ் அருகே ஆற்றின் கீழ் பகுதியில் படகு சவாரி உள்ளது. ஆற்றின் மேல் பகுதியில், குறிப்பாக மீன்முட்டி நீர்வீழ்ச்சி மற்றும் தவக்கல் நீர்வீழ்ச்சிகளில் கணிசமான சுற்றுலா நடவடிக்கைகள் உள்ளன.  

### வாமனபுரம் பாசனத் திட்டம்
வாமனபுரம் பாசனத் திட்டம் 1970 ஆம் ஆண்டுகளில் திட்டமிடப்பட்டது, ஆனால் மக்களின் எதிர்ப்பின் காரணமாக திட்டம் செயல்பட முடியவில்லை. மாவட்டத்தில் அணை இல்லாத ஒரே நதி இதுவாகும். தற்போது கேரள நீர் ஆணையத்தால் ஆற்றில் ஒரு கட்டுப்பாட்டு அமைப்பை உருவாக்க திட்டங்கள் உள்ளன.
# மலேர்கோட்லா



**மலேர்கோட்லா** (*Malerkotla *), இந்தியாவின் பஞ்சாப் மாநிலத்தில் உள்ள மலேர்கோட்லா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும் . இது மாநிலத் தலைநகரான சண்டிருக்கு தென்மேற்கே 109 கிலோ மீட்டர் தொலைவில் உள்ளது. இதனருகே லூதியானா 50 கிலோ மீட்டர் தொலைவிலும்; சங்குரூர் 35 கிலோ மீட்டர் தொலைவில் உள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 31 வார்டுகளும், 25,218 குடியிருப்புகளும் கொண்ட மலர்கோட்லா நகரத்தின் மக்கள் தொகை 135,424 ஆகும். அதில் 71,376 ஆண்கள் மற்றும் 64,048 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.44 % வீதம் உள்ளனர். பாலின விகிதம் 1000 ஆண்களுக்கு 897 பெண்கள் வீதம் உள்ளனர். சராசரி எழுத்தறிவு 69.10 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 6.57 % மற்றும் 0% வீதம் உள்ளனர். இந்நகரத்தில் சீக்கியர்கள் 9.50%, இந்து சமயத்தினர் 20.71%, இசுலாமியர் 68.50%, சமணர்கள் 1.11%, கிறித்தவர்கள் 0.13% மற்றும் பிற சமயத்தினர் 0.06%வீதம் உள்ளனர்  
## போக்குவரத்து
### தொடருந்து நிலையம்
மலேர்கோட்லா நகர தொடருந்து நிலையம் தில்லி-அம்பாலா-லூதியானா செல்லும் இருப்புப்பாதையில் அமைந்துள்ளது.
# கோபாய் ஆறு



**கோபாய் ஆறு** (*Kopai River*) இந்தியாவின் சார்க்கண்டு மாநிலத்தில் பாயும் ஓர் ஆறாகும். *சால் ஆறு* என்ற பெயராலும் இந்த ஆறு அழைக்கப்படுகிறது. பக்ரேசுவர் நதியின் துணை ஆறாக இது அறியப்படுகிறது. இந்திய மாநிலமான மேற்கு வங்காளத்தில் உள்ள பிர்பும் மாவட்டத்தில் உள்ள சாந்திநிகேதன், போல்பூர், கங்கலிடாலா, கிர்னகார் மற்றும் லாப்பூர் போன்ற நகரங்களைக் கடந்து கோபாய் ஆறு பாய்கிறது. வறண்ட பருவத்தில் ஒரு சிறிய ஆறாகவும், ஆனால் பருவமழையின் போது இதன் கரைகளை நிரப்பியும் ஓடுகிறது. இந்த ஆற்றின் அருகே சோரா (சோடா) என்ற கிராமம் உள்ளது. மேலும் பர்காடா (பர்கட்டா) நிச்சிண்டா (நிச்சிண்டா) உரூபசுபூர் (ரூபசுப்பூர்) பெருவா (பெருவா) போன்ற கிராமங்களும் இந்த ஆற்றைச் சார்ந்துள்ளன.  

## இலக்கிய சங்கம்
ஆற்றைச் சுற்றியுள்ள பகுதியில் பெரும்பாலும் ஊதா மண் உள்ளது. இது ஆற்றின் கரையில் பள்ளத்தாக்குகளை உருவாக்குகிறது. கோவாய் என்று பிரபலமாகவும் உள்ளது. இப்பகுதியில் உள்ள இலக்கிய பிரமுகர்களுக்கு உத்வேகம் அளித்துள்ளது. இரவீந்திரநாத் தாகூரால் பின்வருமாறு விவரிக்கப்பட்டுள்ளது -&#x2D;  

: *அமதர் சோட்டோ நாடி சலே பாங்கே பங்கே*  
: ''பைசாக் மாசு தார் ஆட்டு இயல் தாக்கே  
''  
:: நமது சிறிய நீரோடை வளைவுகளில் வளைந்து முன்னோக்கிச் செல்கிறது பைசாக் மாதத்தில் முழங்கால் ஆழமான நீர் மட்டுமே உள்ளது.  

ஆற்றில் உள்ள அரிவாள் வடிவிலான, கால்வாய் போன்ற வளைவு அன்சுலி பாங்கர் உபகதா என்ற நாவலின் தலைப்புக்கு தூண்டுதலானது. தாராசங்கர் பந்தோபாத்யாய் எழுதிய இந்நாவல் தபன் சின்கா என்ற திரைப்படமாகவும் உருவாக்கப்பட்டது.  

## தொல்லியல்
கிமு 1250-1000 காலத்தைச் சேர்ந்த படிகக் கல் மற்றும் கல்லான மரத்தின் நுண்கற்கள் அச்சய்-குனூர்-கோபாய் நதி அமைப்பில் பல இடங்களில் காணப்படுகின்றன.
# கெயில்கவுயிட்டு



**கெயில்கவுயிட்டு** (*Keilhauitee*) என்பது (CaTi,Al<sub>2</sub>,Fe<sub>2</sub>(<sup>3+</sup>),Y<sub>2</sub>(<sup>3+</sup>))SiO<sub>5</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இட்ரோதைட்டனைட்டு என்ற பெயராலும் இக்கனிமம் அழைக்கப்படுகிறது. பழுப்புக் கருப்பு நிறத்தில் காணப்படும் தைட்டனைட்டு கனிம வகையாக கெய்ல்கவுயிட்டு கனிமம் கருதப்படுகிறது. வடிவத்தில் டைட்டனைட்டுடன் தொடர்புடையதாகவும் முக்கியமாக சிலிக்கான் டை ஆக்சைடு, தைட்டானியம் டை ஆக்சைடு, கால்சியம் ஆக்சைடு மற்றும் இட்ரியம் ஆக்சைடு ஆகிய சேர்மங்களைக் கொண்டுள்ளது. இந்த வகை 1841 ஆம் ஆண்டில் கண்டுபிடித்து விவரிக்கப்பட்டது. நார்வே நாட்டு புவியியலாளரான பால்டாசர் மத்தியாசு கெய்ல்கவு (1797–1858) என்பவரின் நினைவாக பெயரிடப்பட்டது.  

கெய்ல்கௌயிட்டு தைட்டனைட்டிலிருந்து வேறுபடுகிறது. தைட்டனைட்டில் கால்சியம் 10 சதவீதம் (Y,Ce)<sub>2</sub>O<sub>3</sub>வரை பதிலீடு செய்யப்படுகிறது.
# கார்சியாங் சட்டமன்றத் தொகுதி


**கார்சியாங் சட்டமன்றத் தொகுதி** (Kurseong Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது டார்ஜிலிங் மாவட்டத்தில் அமைந்துள்ளது.இது டார்ஜிலிங் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | தாவா நோர்புலா | இந்திய தேசிய காங்கிரசு |  |
| 1982 | எச் பி ராய் | rowspan=2 | இந்தியப் பொதுவுடமைக் கட்சி (மார்க்சிஸ்ட்) |
| 1987 | அர்கா பகதூர் ராய் |  |  |
| 1991 | நர் பகதூர் செத்ரி | சுயேச்சை |  |
| 1996 | சாந்தா சேத்ரி | rowspan=3 | கூர்க்கா தேசிய விடுதலை முன்னணி |
| 2001 |  |  |  |
| 2006 |  |  |  |
| 2011 | ரோகித் சர்மா | rowspan=2 | கோர்க்கா ஜனமுக்தி மோர்ச்சா |
| 2016 |  |  |  |
| 2021 | பிசுணு பிரசாத் சர்மா | பாரதிய ஜனதா கட்சி | } |

## தேர்தல் முடிவுகள்
### 2021
# வீரபாண்டி சாலை தொடருந்து நிலையம்


**வீரபாண்டி சாலை தொடருந்து நிலையம்** (*Virapandy Road railway station*, நிலையக் குறியீடு: VRPD) என்பது தென்னக தொடருந்து மண்டலத்தின் சேலம் தொடருந்து கோட்டத்தில் உள்ள ஒரு NSG–6 வகை இந்திய தொடருந்து நிலையமாகும் . இது சேலம் சந்திப்பிலிருந்து ஈரோடு சந்திப்பு வரையிலான இரட்டை மின்மயமாக்கப்பட்ட பாதையில் அமைந்துள்ளது;
# ஆனங்கூர் தொடருந்து நிலையம்


**ஆனங்கூர் தொடருந்து நிலையம்** (*Anangur railway station*, நிலையக் குறியீடு: ANU) என்பது தென்னக தொடருந்து மண்டலத்தின் சேலம் தொடருந்து கோட்டத்தில் உள்ள ஒரு NSG–6 வகை இந்திய தொடருந்து நிலையமாகும் . இது இந்தியாவில் தமிழ்நாடு, நாமக்கல் மாவட்டம், கொமரபாளையம் வட்டத்தில் உள்ள ஆனங்கூர் சிற்றூரில் அமைந்துள்ளது. இது சங்ககிரி துர்கம் மற்றும் காவிரி நிலையங்களுக்கு இடையில் அமைந்துள்ளது.
# பால் பணிப்பெண்


**பால் பணிப்பெண்** (Milkmaid) அல்லது **பால் பண்ணை** வேலை பெண் அல்லது பசுக்களுடன் பணிபுரியும் ஒரு பெண் அல்லது **பால்காரி** என்பவர் பால்த் தொழிலுடன் தொடர்புடைய ஒரு பெண் ஆவார். இதற்கு இணையான ஆண்பால் சொல் பால்காரர்.  

இவர் பசுக்களிடமிருந்து பாலை கறக்கின்றனர். இந்தப் பாலை கொண்டு, பாலாடை, வெண்ணெய், பாலாடைக்கட்டி போன்ற பால் பொருட்களைத் தயாரிக்கின்றனர். பல பெரிய வீடுகளில் மற்ற ஊழியர்கள் வேலை செய்வதற்குப் பதிலாக பால் வேலை செய்பவர்கள் வேலை செய்கிறார்கள். *பால்காரி என்ற* சொல், நுகர்வோருக்குப் பால் விநியோகிப்பவர் என்ற பொருளில் *பால்காரருக்கு* இணையான பெண் சொல் அல்ல.  

1600-1800களில் ஆங்கிலேய "பால் பணிப்பெண்கள்" இரண்டு பால் குவளைகள் மற்றும் விற்பனை பாத்திரங்களை வைத்திருக்கும் நுகத்தை அணிந்து பாலை விற்றனர். மேலும் இலண்டன் மே தின ஊர்வலத்திலும் இவர்கள் பங்கேற்றுள்ளனர்.  

## பசுஅம்மை
பசுக்களில் ஏற்படும் அம்மை நோய்க்கு இவர்கள் இலக்காவதின் வெளிப்பாட்டின் விளைவாக, அபாயகரமான நோயான பெரியம்மை நோய்க்கு எதிராக இவர்கள் நோய் எதிர்ப்புச் சக்தியினை வெளிப்படுத்தினர். இத்தகைய பால் பணிப்பெண்களிடம் இந்நோய்ப் பாதிப்பு இல்லாதது முதல் தடுப்பூசி வளர்ச்சிக்கு வழிவகுத்தது.  

## கலாச்சார குறிப்புகள்

- கிபி 995இல் தற்போதைய துர்காம் நகரத்திற்குப் புனித கத்பெர்ட் உடலை எடுத்துச் சென்ற லிண்டிஸ்பார்ன் துறவிகளுக்கு வழிகாட்டிய பால்காரி குறித்த டன் பசுவின் புராணக்கதை உள்ளது.
- யொஹான்னஸ் வெர்மீர் வரைந்த புகழ்பெற்ற ஓவியம் ஒன்று, *தி மில்க்மைட்* (கி. பி. 1658) என்ற தலைப்பில் உள்ளது.
- இடச்சு கலைஞரான ஆல்பர்ட் குய்ப், *ஏ மில்க்மைட்* (சி. 1640-1650) என்று அழைக்கப்படும் வரைபடத்தை உருவாக்கினார்.
- தாமஸ் ஹார்டி *டெஸ் ஆஃப் தி டி 'அர்பர்வில்லஸின்* (1892) பெயரிடப்பட்ட கதாநாயகி ஒரு பால் வேலைக்காரியாக நடித்துள்ளார்.
- நாட்டுப்புறக் கதைப் பால் பணிப்பெண்ணும் அவளுடைய வாளியும் என்பது பகல் கனவில் நேரத்தை செலவிடும் ஒரு பால் பணிப்பெண் கதையாகும்.
- கலிபோர்னியாவில் பொதுவாக பால் பணிப்பெண்கள் என்று அழைக்கப்படும் பூர்வீக மலர்கள், பால் பணிப்பெண்கள் அடிக்கடி அணியும் தொப்பியை ஒத்திருப்பதால் இவ்வாறு பெயரிடப்பட்டுள்ளது.
- கிட் ஹார்பூனில் "மில்க்மைட்" என்ற பாடல் உள்ளது. இந்த இசை காணொளியில் நடிகை ஜூனோ டெம்பிள் நடித்துள்ளார்.
- டோரி அமோஸ் "ஃபாதர் லூசிபர்" பாடலின் முதல் வசனத்தில் ஒரு பால் வேலை பற்றிக் குறிப்பிடுகிறார்.
- "கிறிஸ்துமஸின் பன்னிரண்டு நாட்கள்" என்ற பாடலின் "8ஆவது நாள்" வசனம் "எட்டு பணிப்பெண்கள் -பால் கறப்பதை" குறிப்பிடுகிறது.
- பிலிப்பீன்சு, இந்தியாவில் நெஸ்லே நிறுவனத்தின் தயாரிப்பான *மில்க்மெய்ட்* என்ற சுண்டக்காய்ச்சியப் பால் விற்பனையில் உள்ளது.
- சான் பிரான்சிசுகோ பால் பணிப்பெண் சமையலறை கிரீமெரி (Chronicle, 2014) என்ற புத்தகத்தின் ஆசிரியர் லூயல்லா கில்.
- ஆகஸ்ட் ஸ்ட்ரிண்ட்பெர்க் தி கோஸ்ட் சொனாட்டாவில் பால்காரி கதாபாத்திரத்தில் நடித்தார்.

பால்காரி, அமெரிக்கா, 2008]]
# கீதா படேல்



**கீதா படேல்** (*Gita Patel*) என்பவர் இந்திய அரசியல்வாதியும் குசராத்துச் சட்டமன்ற மேனாள் உறுப்பினரும் ஆவார். இவர் பாரதிய ஜனதா கட்சியினைச் சேர்ந்தவர். கீதா படேல் குசராத்தில் சபர்மதி சட்டமன்றத் தொகுதிக்கு 2007ஆம் ஆண்டு நடைபெற்ற 12ஆவது சட்டமன்றத் தேர்தலில் போட்டியிட்டுத் தேர்ந்தெடுக்கப்பட்டு உறுப்பினராக பணியாற்றியுள்ளார்.
# குனூர் ஆறு



**குனூர் ஆறு** (*Kunur River*) இந்தியாவின் மேற்கு வங்காளத்தில் பாயும் ஓர் ஆறாகும். அச்சய் ஆற்றின் முக்கிய துணை நதிகளில் ஒன்றான குனூர் ஆறு 112 கிலோமீட்டர் (70 மைல்) நீளம், பரித்பூர் காவல் நிலைய பகுதியில் முர்சிதாபாத்து மாவட்டத்திலுள்ள பன்சுகரா கிராமத்தின் அருகே தோன்றுகிறது. மழைக்காலங்களில் பல சிறிய நீரோடைகளில் இருந்து நீர் பெருக்கெடுத்து ஓடுவதால், பர்தமான் மாவட்டத்தின் ஆசுகிராம் சமூக தொகுதிகள் மற்றும் மங்கல்கோட்டு காவல் நிலையங்களின் பெரிய பகுதிகள் அடிக்கடி வெள்ளத்தில் மூழ்குகின்றன. இது உச்சானி வில்லாக்கு அருகே அச்சய் ஆற்றில் கலக்கிறது.  

கிமு 1250–1000 காலத்தைச் சேர்ந்த படிகக் கல் மற்றும் பாறையாக்கப்பட்ட மரத்தின் நுண்கற்கள் அச்சய்-குனூர்-கோபாய் நதி அமைப்பில் பல இடங்களில் காணப்படுகின்றன.
# சங்க்கு ஆறு



**சங்க்கு ஆறு** (*Sankh River*) இந்தியாவின் சத்தீசுகர், சார்க்கண்டு, ஒடிசா மாநிலங்களில் பாயும் ஓர் ஆறாகும். ஒடிசாவில் உள்ள கோயல் ஆற்றைச் சந்திப்பதற்கு முன்பு 240 கிலோமீட்டர் (150 மைல்) நீளத்திற்குப் பாய்கிறது.  

## ஆற்றின் பாதை
சங்க்கு ஆறு சார்க்கண்டின் கும்லா மாவட்டத்தில் உள்ள உலுபுங்பட்டு கிராமத்தில் கடல் மட்டத்திலிருந்து 1,000 மீட்டர் (3,300 அடி) உயரத்தில் தொடங்கி சத்தீசுகரில் நுழைவதற்கு முன்பு மாநிலத்தில் 67.5 கிலோமீட்டர் (41.9 மைல்) பாய்கிறது. பின்னர் சத்தீசுகரில் சுமார் 50 கிலோமீட்டர் (31 மைல்) தூரம் ஓடி சார்க்கண்டில் நுழைகிறது. அங்கு இது மேலும் 78 கிலோமீட்டர் (48 மைல்) தூரம் பாய்கிறது. இறுதியாக ஒடிசாவில் நுழைந்து மேலும் 45 கிலோமீட்டர் (28 மைல்) பயணித்து கோயலுடன் இணைகிறது. தெற்கு கோயல் ஒடிசாவில் நுழைந்து ரூர்கேலாவிற்கு அருகிலுள்ள வேதவியாசில் சங்க்கு நதியில் இணைகிறது. அங்கிருந்து அது பிராம்மணி என்று அழைக்கப்படுகிறது (பார்க்க 22°14′45″வடக்கு 84°47′02″கிழக்கு).  
## சத்னி அருவி
இராஞ்சி பீடபூமியின் விளிம்பில் சங்க்கு நதியில் உள்ள 60 மீட்டர் (200 அடி) உயரமுள்ள சத்னி அருவி, செங்குத்துச்சரிவு அருவிக்கு ஓர் எடுத்துக்காட்டாகும்.
# அசுத்தியோ ஆறு



**அசுத்தியோ ஆறு** (*Hasdeo River*) இந்தியாவின் சத்தீசுகர், மாநிலத்தில் பாயும் ஓர் ஆறாகும். மகாநதி ஆற்றின் மிகப்பெரிய துணை ஆறாக அசுத்தியோ ஆறு கருதப்படுகிறது. இயஞ்சுகிர்-சம்பா மாவட்டத்தில் உள்ள சிலதேகி (பிர்ரா) என்ற கிராமத்திற்கு அருகில் மகாநதி ஆற்றுடன் இது இணைகிறது. அசுத்தியோ பாங்கோ அணை என்று பொதுவாக அழைக்கப்படும் மினிமாதா அணை, பாங்கோ கிராமத்திற்கு அருகில் அசுத்தியோ ஆற்றின் குறுக்கே கட்டப்பட்டுள்ளது. கடல் மட்டத்திலிருந்து சுமார் 910.0 மீ (2,985.6 அடி) உயரத்தில், கோரியா மாவட்டத்தில் உள்ள சோன்காட்டிலிருந்து சுமார் 10.0 கி.மீ. (6.2 மைல்) தொலைவில் அசுத்தியோ ஆறு உருவாகிறது. ஆற்றின் மொத்த நீளம் 333.0 கி.மீ. (206.9 மைல்), வடிகால் பரப்பளவு 9856 சதுர கிலோமீட்டர்கள் ஆகும். அசுத்தியோ ஆற்றின் முக்கிய துணை நதி கெச்சு ஆறாகும். தான் ஆறு, ஊடெங்கு ஆறு, சோர்னை ஆறு, இயிங்கு ஆறு ஆகியவை இதன் துணையாறுகளாகும். இந்த நதி அசுத்தியோ அரந்து காடுகள் வழியாகப் பாய்கிறது.
# தாங்கோன் ஆறு



**தாங்கோன் ஆறு** (Tangon River) என்பது இந்திய மாநிலமான மேற்கு வங்காளம் மற்றும் வங்காளதேசம் வழியாக பாயும் ஓர் ஆறு ஆகும். தோங்கோன் ஆறு என்றும் அழைக்கப்படும் இது புனர்பாபா ஆற்றின் துணை ஆறாகும். தாகூர்கான் மாவட்டத்தில் உள்ள இராணிசன்கெய்லின் சமீன்தார் தாங்கோனாத்தின் பெயரால் இந்த ஆறு தாங்கோன் ஆறு எனப் பெயரிடப்பட்டது.  

மேற்கு வங்காளத்தில் தோன்றிய பிறகு, தாங்கோன் ஆறு பஞ்சாகர் மாவட்டம், தாகூர்கான் மாவட்டத்தில் சதார் துணை தாலுக்கா , தாகூர்கோன் மாவட்டத்தில் பிர்கஞ்சு, வங்காளதேசத்தில் உள்ள தினச்பூர் மாவட்டத்தில் இருக்கும் போச்சகஞ்சு மற்றும் பிரால் வழியாக செல்கிறது. மேற்கு வங்காளத்தின் தெற்கு தினச்பூர் மாவட்டத்தின் குசுமண்டி மற்றும் பன்சிகாரி சமூக மேம்பாட்டு தொகுதிகள் வழியாகவும் இந்த ஆறு பாய்கிறது. போடா நகருக்கு அருகே தங்கன் ஆற்றில் கட்டப்பட்ட ஓர் அணையும் உள்ளது, 26'11'32 "வடக்கு 88'28'02" கிழக்கு.  

இது மீண்டும் வங்காளதேசத்திற்குள் நுழைந்து நவோகாவ் மாவட்டத்தில் ரோகன்பூர் அருகே புனர்பவா ஆற்றை சந்திக்கிறது.  

## தடுப்பணை
1989 ஆம் ஆண்டில், பஞ்சாகர் மாவட்டத்தில் போடாவுக்கு மேற்கே 10 கிலோமீட்டர் (6 மைல்) தொலைவில் ஆற்றின் குறுக்கே ஒரு தடுப்பணை கட்டப்பட்டது.
# காருண் ஆறு



**காருண் ஆறு** (*Kharun River*) இந்தியாவின் சத்தீசுகர் மாநிலத்தில் பாயும் ஓர் ஆறாகும். சிவநாத்து ஆற்றின் துணை ஆறான இது துர்க்கு மற்றும் மாநில தலைநகர் இராய்ப்பூர் ஆகிய முக்கிய நகரங்கள் வழியாக செல்கிறது.  

## ஆற்றின் பாதை
காருண் ஆறு பலோடு மாவட்டத்தில் உள்ள பெட்டெகுவா கிராமத்திலிருந்து உருவாகி வடக்கு நோக்கிச் சென்று துர்க் மாவட்டத்தில் உள்ள சிவநாத்து நதியில் இணைகிறது. ஆற்றின் மொத்த நீளம் 120 கிலோமீட்டர்கள் (75 மைல்கள்) ஆகும்.
# மணிப்பூர் ஆறு



**மணிப்பூர் ஆறு** (*Manipur River*) இந்தியாவின் மணிப்பூர் மாநிலத்தில் பாய்கிறது. கதே கியோங்கு என்ற பெயராலும் இந்த ஆறு அழைக்கப்படுகிறது. மேற்கு மியான்மரின் சின் மாநிலத்தின் வழியாக மணிப்பூர் ஆறு பாய்கிறது. அங்கு இது சிண்டுவின் நதியின் துணை நதியான மைத்தா நதியுடன் இணைகிறது. மியான்மரின் தோன்சாங்கு மற்றும் தெடிம் நகரங்கள் வழியாக மணிப்பூர் ஆறு செல்கிறது.  

மணிப்பூர் ஆறு சிண்டுவின் நதியில் (நிங்தி நதி என்றும் அழைக்கப்படுகிறது கலக்கிறது.) பின்னர் சிண்டுவின் நதி ஐராவதி நதியில் கலக்கிறது. பின்னர் அது தெற்கே பாய்ந்து அந்தமான் கடலில் கலந்து, வங்காள விரிகுடாவை ஒட்டி, இம்பால் நகரத்தை கடலுடன் இணைக்கிறது.  

## துணை ஆறுகள்
- இலீமகோங்கு ஆறு
- கோங்பா ஆறு
- ஈரில் ஆறு
- தௌபால் ஆறு
- இம்பால் நதி
- குகா ஆறு
- துய்தா ஆறு
- சக்பி ஆறு
# அமியா குமார் பாக்சி


**அமியா குமார் பாக்சி** (*Amiya Kumar Bagchi*) (1936 - 28 நவம்பர் 2024) இந்தியாவைச் சேர்ந்த பொருளாதார வரலாற்றாசிரியர் ஆவார்.  

## வாழ்க்கை மற்றும் தொழில்
அமியா குமார் பாக்சி இந்தியாவில் உள்ள கொல்கத்தாவின் பிரசிடென்சி கல்லூரியில் பொருளாதாரத்தில் முதுகலைப் பட்டம் பயின்றார். 1963 ஆம் ஆண்டு கேம்பிரிட்ஜில் உள்ள டிரினிட்டி கல்லூரியில் முனைவர் பட்டத்தையும் பெற்றார். இவரது கற்பித்தல் வாழ்க்கை பிரசிடென்சி கல்லூரியில் தொடங்கியது. இதைத் தொடர்ந்து 1960 களில் கேம்பிரிட்ச்சு பல்கலைக்கழகத்தில் பொருளாதார பீடத்தில் பணியாற்றி வந்தார். இங்கு இவர் இயேசு கல்லூரியின் பெலோவாக இருந்து வந்தார்.  

1974 ஆம் ஆண்டு கொல்கத்தாவின் புதிதாக நிறுவப்பட்ட சமூக அறிவியல் ஆய்வு மையத்தில் சேர்ந்தார்.  

2001 ஆம் ஆண்டு கொல்கத்தாவின் சமூக அறிவியல் ஆய்வு மையத்தில் இந்திய ரிசர்வ் வங்கித் தலைவர் பேராசிரியராகப் பணியாற்றி ஓய்வு பெற்றார். பிறகு, கொல்கத்தாவின் மேம்பாட்டு ஆய்வுகள் நிறுவனத்தின் நிறுவனர் மற்றும் இயக்குநரானார்.
# மலப்பிரேடு வினை

**மலப்பிரேடு வினை** (*Malaprade reaction*) என்பது கரிம வேதியியலில் ஒரு கிளைக்கால் பிளவு வினையைக் குறிக்கிறது. மலப்பிரேடு ஆக்சிசனேற்றம் என்ற பெயராலும் இவ்வினை அழைக்கப்படுகிறது. இவ்வினையில் ஓர் அண்மை டையால் பெர்ரயோடிக் அமிலம் அல்லது ஒரு பெர்ரயோடேட்டு உப்பு மூலம் ஆக்சிசனேற்றப்பட்டு தொடர்புடைய கார்போனைல் செயல்பாட்டுக் குழுக்களை அளிக்கிறது. முதன்முதலில் 1928 ஆம் ஆண்டில் இலியோன் மலபிரேடால் கண்டுபிடிக்கப்பட்டு அறிவிக்கப்பட்டது. அமினோ ஆல்ககால்களும் இவ்வாறு பிளவுபடுகின்றன.  

:  

வினையின் பொறிமுறையைப் பொறுத்தவரை, இந்த வினையானது அயோடின்(VII) சேர்மத்தின் வளைய ஈரெசுத்தரால் தொடர்வதாகக் கருதப்படுகிறது.  

:
# மாதிகாரா-நக்சல்பாரி சட்டமன்றத் தொகுதி


**மாதிகாரா-நக்சல்பாரி சட்டமன்றத் தொகுதி** (Matigara-Naxalbari Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது டார்ஜிலிங் மாவட்டத்தில் அமைந்துள்ளது. மாதிகாரா-நக்சல்பாரி, டார்ஜிலிங் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.இது பட்டியல் சாதியினருக்கு ஒதுக்கப்பட்டுள்ளது.  
## சட்டமன்ற உறுப்பினர்கள்
| ஆண்டு | உறுப்பினர்கள் | கட்சி |  |
| --- | --- | --- | --- |
| 2011 | சங்கர் மலகர் | rowspan=2 | இந்திய தேசிய காங்கிரசு |
| 2016 |  |  |  |
| 2021 | ஆனந்தமாய் பர்மன் | பாரதிய ஜனதா கட்சி | } |

## தேர்தல் முடிவுகள்
### 2021
# வார்ப்புரு:Lang-ar/doc



## Usage

Template indicates to readers the original form of a term or phrase in Arabic. The term or phrase is the only mandatory parameter. The text is formatted according to recommendations in (italics for Latin-script languages, regular for others).  

The parameter prevents the language name from being linked.  

The parameter enables a literal translation to be given.  

## Syntax
:****  
::**|** – using Arabic. *(mandatory)*  
::**|** – valid values: **yes** to have the language name linked (default) and **no** to prevent the language name from being linked. * (optional)*  
::**|** – valid strings are English phrases of Arabic. *(optional)*  
::**|** – valid strings are transliterations (with the Latin script) of Arabic text. *(optional)*  
:****  

## Examples
:{|  
|-  
! Code  
! Result  
|-  
|-  
|-  
|-  
|}
# ஔரையா



**ஔரையா** (*Auraiya*), இந்தியாவின் உத்தரப் பிரதேச மாநிலத்தின் ஔரையா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது உத்தரப் பிரதேச மாநிலத் தலைநகரான லக்னோவிற்கு தென்மேற்கே 247 கிலோ மீட்டர் தொலைவில் உள்ளது.  

## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 25 வார்டுகளும், 15,898 குடியிருப்புகளும் கொண்ட ஔரையா நகரத்தின் மக்கள் தொகை 87,736 ஆகும். அதில் 46,196 ஆண்கள் மற்றும் 41,540 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.16 % வீதம் உள்ளனர். பாலின விகிதம் 1000 ஆண்களுக்கு 899 பெண்கள் வீதம் உள்ளனர். சராசரி எழுத்தறிவு 87.25 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 15.42 % மற்றும் வீதம் 0.03 % உள்ளனர். இந்நகரத்தில் இந்து சமயத்தினர் 87.26% , இசுலாமியர் 12.39% மற்றும் பிற சமயத்தினர் 0.34% வீதம் உள்ளனர்.  
## போக்குவரத்து
ஔரையா நகரத்திற்கு வடக்கே 17.0 கிலோ மீட்டர் தொலைவில் பிரபுந்து எனும் ஊரில் தொடருந்து நிலையம் அமைந்துள்ளது.
# சந்தௌலி


**சந்தௌலி** (*Chandauli*), இந்தியாவின் உத்தரப் பிரதேச மாநிலத்தின் பூர்வாஞ்சல் பிரதேசத்தில் அமைந்த சந்தௌலி மாவட்டத்தின் நிர்வாகத் தலைமையிட நகரமும் பேரூராட்சியும் ஆகும். இது உத்தரப் பிரதேச மாநிலத் தலைநகரான லக்னோவிற்கு தென்கிழக்கில் 360.4 கிலோ சந்தௌலி மக்களவைத் தொகுதிமீட்டர் தொலைவிலும்; வாரணாசிக்கு தெற்கே 42.4 கிலோ மீட்டர் தொலைவிலும் உள்ளது. இந்நகரம் சந்தௌலி மக்களவைத் தொகுதிக்கு உட்பட்டது.  
## மக்கள் தொகைப் பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 15 வார்டுகளும், 3,520 குடியிருப்புகளும் கொண்ட சந்தௌலி பேரூராட்சியின் மக்கள் தொகை 23,020 ஆகும். அதில் 11,931 ஆண்கள் மற்றும் 11,089 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14.33% வீதம் உள்ளனர். பாலின விகிதம் 1000 ஆண்களுக்கு 919 பெண்கள் வீதம் உள்ளனர். சராசரி எழுத்தறிவு 82.15% வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 20.23% மற்றும் 2.01% வீதம் உள்ளனர். இந்நகரத்தில் இந்து சமயத்தினர் 87.16%, இசுலாமியர் 12.54% மற்றும் பிற சமயத்தினர் 0.29% வீதம் உள்ளனர். இந்நகர மக்கள் போச்புரி மொழி, இந்தி மொழி மற்றும் உருது பேசுகிறார்கள்.  

## போக்குவரத்து
### நெடுஞ்சாலைகள்
தில்லி-கொல்கத்தா நகரங்களை இணைக்கும் தேசிய நெடுஞ்சாலை எண் 19 சந்தௌலி நகரம் வழியாகச் செல்கிறது..  
### தொடருந்து நிலையம்
தில்லி-கொல்கத்தா நகரங்களை இணைக்கும் இருப்புப்பாதை சந்தௌலி-மச்வார் தொடருந்து நிலையம் வழியாகச் செல்கிறது.
# 2-(இருசயனோமெத்திலீன்)குரோக்கோனேட்டு



**2-(இருசயனோமெத்திலீன்)குரோக்கோனேட்டு** (*2-(Dicyanomethylene)croconate*) என்பது அல்லது ((N≡C−)<sub>2</sub>C=)(C<sub>5</sub>O<sub>4</sub>)<sup>2−</sup> என்ற மூலக்கூற்று வாய்ப்பாட்டால் விவரிக்கப்படும் ஈரிணைதிற எதிர்மின் அயனியாகும். போலி-ஆக்சோகார்பன் எதிர்மின் அயனிகளில் இதுவும் ஒன்றாகும். ஏனெனில் ஓர் ஆக்சிசன் அணுவை இருசயனோமெத்திலீன் குழு =C(−C≡N)<sub>2</sub> ஆல் மாற்றுவதன் மூலம் குரோக்கோனேட்டு ஆக்சோகார்பன் எதிர்மின் அயனி இன் வழிப்பெறுதியாக விவரிக்கப்படுகிறது.  

1980 ஆம் ஆண்டு ஏ. பாடியாடி என்பவரால் இந்த எதிர்மின் அயனி ஒருங்கிணைக்கப்பட்டு வகைப்படுத்தப்பட்டது. குரோக்கோனேட்டு ஊதாவை பொட்டாசியம் ஐதராக்சைடுடன் சேர்த்து நீராற்பகுப்பு வினைக்கு உட்படுத்துவதன் மூலம் இது வகைப்படுத்தப்பட்டது. தண்ணீருடன் ஓர் ஆரஞ்சு நிறக் கரைசலைத் தருகிறது.
# விக்கிப்பீடியா:புவியியல் ஆள்கூறுகள்

**புவியியல் ஆள்கூறுகள்** குறித்த குறிப்புகள் மற்றும் செயல்முறையைக் கீழே காணலாம்.  

## புவியியல் ஆள்கூறுகள்
ஓர் ஊர் அல்லது ஒரு நகரத்தின் புவியியல் ஆள்கூறுகள் கண்டுபிடிக்க; கூகுள் வரைபடத்தில் அந்த இடத்தின் பரப்பில் தோராயமான நடுப்புள்ளியே, அதன் புவியியல் ஆள்கூறுகள் ஆகும். அதன் மதிப்பு தசம பின்ன எண்களில் குறிப்பிடப்படும்.  

உதாரணமாக, மதுரை நகரின் புவியியல் ஆள்கூறுகள் (9.9252° N,  
78.1198° E) என்று குறிப்பிடப்படும். இதில், ° என்பது பாகை என்பதை அறிவோம். N என்பது (North) வடக்கு மற்றும் E என்பது (East) கிழக்கு ஆகும். (இந்தியாவின் அனைத்து இடங்களும் ( .........°N, .........°E) என்றே அமைந்துள்ளன). இது, அந்த நகரத்தின் பரப்பில் தோராய நடுப்புள்ளி ஆகும். ஊர் அல்லது நகரமாக இருப்பின், தசம பின்ன எண்ணில், புள்ளிக்கு வலதுபுறம் 4 இலக்கங்கள் இருக்க வேண்டும்.  

ஒரு பெரிய கோயிலின் புவியியல் ஆள்கூறுகள், இதே முறையில் தசம பின்ன எண்ணின் புள்ளிக்கு வலதுபுறத்தில் 4 இலக்கங்கள் இருக்குமாறு தேர்வு செய்ய வேண்டும். பெரிய கோயிலின் பரப்பளவு சற்று அதிகமாக இருக்கும் பட்சத்தில், இம்முறை சாலச் சிறந்தது.  

ஒரு சிறிய கோயில் அல்லது நம் வீடு என்ற அளவில் பரப்பு இருக்கும் போது, (பரப்பு சிறியதாக இருக்கும் போது), அதன் தோராய நடுப்புள்ளியை தசம பின்ன எண்ணில் புள்ளிக்கு வலதுபுறத்தில் 6 இலக்கங்கள் வருமாறு தேர்வு செய்யலாம். உதாரணமாக, விராலிமலை தபால் நிலையம் (10.604002°N,78.546778°E) கொண்டதாகக் குறிப்பிடலாம்.  

(குறிப்பு: மேலே குறிப்பிட்டபடி இல்லாமல், 6 இலக்கங்களுக்கு மேல் குறிப்பிடப்படும் அனைத்து இலக்க மதிப்புகளும், 6 இலக்க மதிப்பின் அளவிலேயே இருப்பதால், 6 இலக்கங்களுக்கு மேல் குறிப்பிட வேண்டாம்).  

பாகை, நிமிடங்கள், நொடிகள் முறையிலும் (உதாரணமாக, மதுரை - 9°55'30.7" N, 78°07'11.3"E அல்லது 9°55'31"N, 78°07'11"E என்றும்) குறிப்பிடலாம்.  
### செயல்முறை
புவியியல் ஆள்கூறுகள் கண்டுபிடிக்க வேண்டிய இடத்தை கூகுள் வரைபடத்தில் முதலில் கண்டறிய வேண்டும். இடத்தை Zoom செய்து, அதன் தோராய நடுப்புள்ளியை கண்களால் தேர்ந்தெடுக்க வேண்டும்.  

அதற்குப் பக்கத்தில், நம் விரல்களால் அழுத்தமாகத் தொட வேண்டும். சற்று தள்ளி, நாம் தேர்ந்து எடுத்த இடத்தின் அருகில் கூகுள் இடங்காட்டி (locator pin) தோன்றும். அதன் பின்னர் அந்த இடங்காட்டியை சரியான புள்ளிக்கு நகர்த்த, 'trial and error' முறையைப் பயன்படுத்த வேண்டும். அதற்காக, இடங்காட்டி தோன்றியதும், கூகுள் தேடல் பெட்டியில், இடங்காட்டியின் 'location', புவியியல் ஆள்கூறுகளாகத் தென்படும். அதை 'long press' செய்து, சேமித்துக் கொள்ள வேண்டும். அதே எண்களில் உள்ள கடைசி இலக்கங்களை (ஓர் இலக்கத்தின் மதிப்பைக் குறைத்தோ அல்லது அதிகரித்தோ) மாற்றி, மீண்டும் மாற்றிய எண்களுக்கான (புவியியல் ஆள்கூறுகளை வைத்து) 'locator pin position'-ஐ note செய்யவும். நமக்குத் தேவையான தோராய நடுப்புள்ளிக்கு 'locator position' வரும் வரை, 'repeat the process'. இறுதியில், கூகுள் வரைபடத்தின் தேடல் பெட்டியில் காண்பிக்கப்படும் எண்கள் தான் நாம் கண்டுபிடிக்க வேண்டிய புவியியல் ஆள்கூறுகள். அவற்றைச் சேமித்துக் கொள்ளவும்.  

தேவைப்பட்டால், இப்போது நாம் கண்டுபிடித்த புவியியல் ஆள்கூறுகளை, 'Google Earth'-இல், 'search box'-இல் நிரப்பி, 'confirm' செய்து கொள்ளலாம். 'Locator pin' சிறிது மாறியிருந்தாலும், அதை இதே முறையில், சரியான தோராய நடுப்புள்ளிக்கு நகர்த்தலாம். இறுதியில் 'Google Earth'-இல், கண்டுபிடித்த 'coordinate values' கொண்ட 'locator pin'-ஐ, 'long press' செய்தால், அந்தப் பக்கத்தின் கீழ்ப்பகுதியில் 'elevation' குறிப்பிடப்பட்டிருக்கும். அந்த மதிப்பையும், 'long press' செய்து, சேமிக்கவும்.
# பாமின் லெப்சா



**பாமின் லெப்சா** (*Pamin Lepcha*) இந்தியாவைச் சேர்ந்த ஓர் அரசியல்வாதியாவார். சிக்கிம் கிராந்திகாரி மோர்ச்சா கட்சியின் உறுப்பினராக சிக்கிம் மாநில அரசியலில் ஈடுபடுகிறார். 11ஆவது சிக்கிம் சட்டமன்றத்தில் சட்டமன்ற உறுப்பினராக உள்ளார். சிக்கிம் சனநாயக முன்னணி வேட்பாளரான செரிங்கு வாங்கி லெப்சாவை 3807 வாக்குகள் வித்தியாசத்தில் வென்றார்.  

## கல்வி
பாமின் லெப்சா 2008 ஆம் ஆண்டு சிக்கிம் மணிப்பால் தொழில்நுட்ப நிறுவனத்தில் முதுநிலை வணிக நிர்வாகம் பட்டம் பெற்றார்.
# சுதேசு குமார் சுப்பா



**சுதேசு குமார் சுப்பா** (*Sudesh Kumar Subba*) இந்தியாவைச் சேர்ந்த ஓர் அரசியல்வாதியாவார். சிக்கிம் கிராந்திகாரி மோர்ச்சா கட்சியின் உறுப்பினராக சிக்கிம் மாநில அரசியலில் ஈடுபடுகிறார். 11ஆவது சிக்கிம் சட்டமன்றத்தில் சட்டமன்ற உறுப்பினராக உள்ளார். சிக்கிமின் மேற்கு மாவட்டத்தில் அமைந்துள்ள மனேபோங்-டெண்டம் சட்டமன்றத் தொகுதி, இந்தியாவின் வடகிழக்கு மாநிலமான சிக்கிமில் உள்ள 32 சட்டமன்றத் தொகுதிகளில் ஒன்றாகும். இத்தொகுதியில் போட்டியிட்ட சுதேசு குமார் சுப்பா சிக்கிம் சனநாயக முன்னணி வேட்பாளரான திக்கா ராம் சேத்ரியை 6039 வாக்குகள் வித்தியாசத்தில் வென்றார்.  

## கல்வி
சுதேசு குமார் சுப்பா 1998 ஆம் ஆண்டு சிக்கிம் மாநில அரசுக்கல்லூரியில் படித்து பட்டம் பெற்றார்.
# கௌரிகஞ்சு



**கௌரிகஞ்ச்** (*Gauriganj*), இந்தியாவின் உத்தரப் பிரதேச மாநிலத்தில் உள்ள அவத் பிரதேசத்தில் அமைந்த அமேதி மாவட்டத்தின் நிர்வாகத் தலைமையிட நகரம், மாநகராட்சி ஆகும். இது உத்தரப் பிரதேச மாநிலத் தலைநகரான லக்னோவிற்குத் தென்கிழக்கே 115 கிலோ மீட்டர் தொலைவிலும், வாரணாசிக்கு வடமேற்கே 194.8 கிலோ மீட்டர் தொலைவிலும் உள்ளது. தேசிய நெடுஞ்சாலை எண் 128 கௌரிகஞ்ச் நகரம் வழியாகச் செல்கிறது. இந்நகரம் அமேதி மக்களவைத் தொகுதிக்குட்பட்டது. இந்நகரத்தில் அவதி, இந்தி, உருது ஆகிய மொழிகள் பேசப்படுகின்றன.
# சாலை செல்வம்


**சாலை செல்வம்** (*Salai Selvam*) இந்தியாவின் தமிழ்நாட்டைச் சேர்ந்த ஓர் எழுத்தாளராவார். பெண்ணியச் செயற்பாட்டாளர், குழந்தைச் செயல்பாட்டாளர், கல்வியாளர் , என பன்முக அடையாளங்களுடன் இயங்கி வருகிறார். தமிழ்நாடு சிறார் எழுத்தாளர்கள் கலைஞர்கள் சங்கத்தின் பொதுச் செயலாளராகவும், புதுச்சேரியில் ஆசிரியர் பயிற்றுநராகவும் பணியாற்றி வருகிறார்.  

## சமூகப் பணி
இவர் தொடர்ந்து தமிழகத்தில் கல்வி சார்ந்த உரையாடல்களை முன்னெடுத்து வருகிறார்.பாடநூல் குழு, இளந்தளிர் இலக்கியத் திட்டம், சிறார் வாசிப்பு முயற்சிகள் ஆகியவற்றில் தன்னை ஈடுபடுத்தி கொண்டவர். மலைவாழ் குழந்தைகளை நேரில் சந்தித்து அவர்களின் வாழ்வியல் சிக்கல்களை குறித்து  ஆய்வு செய்து, அவர்களின் கல்வி மேம்பாட்டிற்கான பணிகளை செய்கிறார். தமிழக பெண்கள் ஓருங்கிணைப்பு, ‘கூடு’ பெண்கள் வாசிப்பரங்கம், சாவித்திரிபாய் பூலே பெண்கள் பயணக்குழு, தமிழ்நாடு சிறார் எழுத்தாளர் கலைஞர்கள் சங்கம், கூழாங்கல் குழந்தைகள் நூலகம் ஆகியவற்றின் உருவாக்கம் மற்றும் செயல்பாடுகளில் முக்கியப் பங்கு வகிப்பவர்.  

## எழுத்துப் பணி
1990ல் இவர் சுட்டும் விழி சுடர் என்ற பத்திரிகையில் ஆசிரியர் குழுவில் பங்கேற்று எழுதத்தொடங்கினார். பாடம் மாத இதழின் ஆசிரியர் குழுவிலும் பங்கேற்று எழுதிவந்தார். கூழாங்கல், மலைச்சாரல் ஆகிய குழந்தைகளுக்கான பத்திரிக்கைகளின் ஆசிரியராக இருந்தார்.  

**வாழ்வியலாகும் கல்வி**: குழந்தைகள் மீது அக்கறையும் சமூக மாற்றத்தையும் மனதில் கொண்டு செயல்படும் மாற்றுப்பள்ளிகள் ஒவ்வொன்றையும் பதிவு செய்த புத்தகம்.  

**புற்றிலிருந்து உயிர்த்தல்:** புற்று நோயை நம்பிக்கையுடனும் அறிவியல்பூர்வமாகவும் எதிர்கொண்ட தன்னனுபவத்தை உள்ளடக்கிய சுயசரிதை நூல் இது.  

**அம்மாவின் சேட்டைகள்:** அம்மாவின் விதம் விதமான வாழ்க்கையை பிரமித்துப் பார்க்கும் குழந்தையும் அம்மாவும் கதாநாயகர்களாகக் கொண்ட கதை. இந்து தமிழ் திசையில் தொடராக வெளிவந்தது, பின் Mother steels bicycle என்ற பெயரில் ஆங்கிலத்தில் தாரா பதிப்பகத்தில் வெளிவந்தது. பின் வானம் பதிப்பகத்தில் அம்மாவின் சேட்டைகள் வெளிவந்துள்ளது.  

**சிறார்களுக்கான புத்தகங்கள்**  
- அழகான காடு
- தோசையம்மா தோசை
- அம்மா அப்பா
- தலையாட்டிப்பாட்டி
- நான் ஒரு ஓவியை
- யானையோடு பேசுதல்
- தோழிகளின் தின்பண்டங்கள்
- நானும் என் கணவரும்
- இரவு
- குட்டியானை வீடு திரும்பியது
- பறவைகளின் வீடு
- யானை
- அம்மாவின் சூப்
- தம்பி தொலைந்து போனான்
- மனிதன் குரங்கான கதை
- ஆண் உடல் பதின்மப் பயணம்
- யாரெனும் இந்த மௌனத்தை தகர்த்திருந்தால்
- உடல் வழி(லி)ப் பயணம்
- மீன் வாங்கலையோ மீன்
- செங்கல் சூளை
- ஆண்கள் பலசாலியா
- திருநர்
- பூப்பூவா பூத்திருக்கு
- நான் யார்?
- நான் ஒரு ஓவியை
- சுல்தானாவின் கனவு
- ஜாதவின் மொலாய்காடு
- ஆ ஆ ஆ
- பருவ காலங்கள்
- நானும் நாங்களும்
- நரேனுக்குக் க வந்துடுச்சி
- நூலகம்
- தோசை சுடுவேன்
- ராசாத்திப் பாட்டி
- தாத்தாவின் நரிக்காடு
- தங்கச்சி பாப்பா பொறந்துட்டா
- நாங்களே செய்த பல்பொடி

இவர் இது போன்று 75 க்கும் மேற்பட்ட சிறார் புத்தகங்களை எழுதியும் மொழிபெயர்த்தும் உள்ளார். இவருடைய நூல்கள் பாட நூல்கழகத்தின் இளந்தளிர் இலக்கியத்திட்டம், வாசிப்பு இயக்க நூல்கள், புத்தகப் பூங்கொத்து போன்ற தமிழக அரசின் சிறார் வாசிப்பு முயற்சிகளில் இவரது பல நூல்கள் வெளியாகியுள்ளன.